Калі не ўнікаць у эканамічныя рэаліі, таёжны пасёлак выглядае, вядома, каларытна. У ім адчуваецца гэтакі здаровы дух расійскай глыбінкі, дзеля якога не цяжка далёкі шлях пераадолець. Праз пасёлак працякае рака з аднайменнай назвай Кавалераўка. З паветра бачыў, як падужэлыя пасля ліўняў яе воды падмылі жылы дом на ўскраіннай вуліцы. Накіроўваючыся пасля да скалы, названай у гонар героя твораў Арсеньева Дэрсу Узала — мясцовай адметнасці, — хацеў і падтоплены дом паглядзець. А хаты і не аказалася — змыла яе разам з агародам хуткая Кавалераўка. Засталіся толькі жыхары і вынесены хатні скарб.